
Selam alejkum,


Ja cu se ako Bog da brzo udavati, pa imam jedno pitanje: da li je muz zeni kad se uda, do kraja zivota duzan da ispuni sve sto ona pozeli a sto je naravno moralno?


* 
* 
* 
* 
* 
* 
* 

 
Da li muž mora ženi sve da ispuni što traži od njega?

Molim Allaha da vam podari sreću i bereket u braku i životu.


Vaše pitanje tretira postavljanje dodatnih uvjeta za ***[brak](https://pitajucene.com/search/Brak/questions/ "Pretraži pitanja o braku")***. Dešava se da žena svom proscu postavlja određene uvjete za stupanje sa njim u brak. Po tom pitanju pravila su sljedeća:


– Ukoliko su ti uvjeti (ili želje) u skladu sa onim što se pod bračnim ugovorom podrazumijeva, kao na primjer, da od njega traži da je izdržava, hrani i odijeva, ili da sa njom ima odnos, da sa njom redovno spava, ti uvjeti su prihvatljivi jer se pod bračnim ugovorom, ionako, podrazumijevaju, pa ih čak nema potrebe ni postavljati.


– Međutim, ukoliko su ti uvjeti (želje) u suprotnosti sa onim što se pod bračnim ugovorom podrazumijeva, na primjer, da od njega traži da sa njom ne konzumira spolni odnos, ili da mu ne kuha i ne sprema hranu i ***[piće](https://pitajucene.com/search/pi%C4%87e/questions/ "Pretraži pitanja o piću")***, što je uobičajeno da žena radi za svoga muža, takvi uvjeti su ništavni i ne moraju se ispuniti, jer se kose sa općim ciljem sklapanja braka.


– Ukoliko žena postavi takve uvjete (želje) koji ne znače dozvoljavanje zabranjenog, niti zabranjivanje dozvoljenog, na primjer, da zatraži da redovno posjećuje svoju rodbinu ili da živi u svom mjestu, takve je uvjete muž dužan ispuniti. U suprotnom, ako ih ne ispuni ona ima pravo, ako hoće, tražiti razvod braka, jer je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.v.s. rekao: „Najpreče vam je da ispunite one uvjete kojima ste sebi učinili dopuštenim stidna mjesta svojih supruga.“ (tj. koje ste prilikom sklapanja braka prihvatili.“ (El-Buhari i Muslim)


Nadam se da vaše želje ne izlaze iz ovih okvira.


Hfz. mr. Senaid Zajimovic  

preuzeto sa <http://www.n-um.com>


